প্ৰাপ্ত তথ্য অনুসৰি তিনিচুকীয়া জিলাৰ মাৰ্ঘেৰিটা আৰক্ষী থানাৰ অন্তৰ্গত লামা গাঁৱৰ চামচেশ ডাং নামৰ এজন ৩৫ বছৰীয়া যুৱকৰ বুঢ়ীদিহিং নদীত মাছ ধৰিবলৈ গৈ সলিল সমাধি ঘটে।
আজি বিয়লি যুৱকজনে বুঢ়ীদিহিং নদীত মাছ ধৰিবলৈ গৈ নদীৰ দ পানীত পৰি যোৱাৰ দৃশ্য কাষতে মাছ ধৰি থকা কেইবাজনো মাছমৰীয়াই প্ৰত্যক্ষ কৰে। ওচৰত থকা মাছমৰীয়া কেইজনে লগে লগে যুৱকজনক উদ্ধাৰৰ বাবে আগবাঢ়ি আহে যদিও যুৱকজনক জীৱন্ত ৰূপত উদ্ধাৰ কৰিবলৈ সক্ষম নহ'ল।
আনহাতে, বহুসময়ৰ চেষ্টাৰ অন্তত মাছমৰীয়া সকলে যুৱকজনৰ মৃতদেহটো উদ্ধাৰ কৰিবলৈ সক্ষম হয়।
যুৱকজনৰ অকাল মৃত্যুত শোকস্তব্ধ হৈ পৰিছে সমগ্ৰ মাৰ্ঘেৰিটা অঞ্চল। ইতমধ্যে মাৰ্ঘেৰিটা আৰক্ষী ঘটনাস্থলীত উপস্থিত হৈ ঘটনাৰ প্ৰাথমিক তদন্ত আৰম্ভ কৰিছে।
উল্লেখযোগ্য যে, ৰাজ্যত ক্ৰমাগত ভাবে নৈৰ পানীত পৰি মৃত্যু হোৱা লোকৰ সংখ্যা বৃদ্ধি পাবলৈ ধৰিছে। কিছুদিন পূৰ্বে বিহালীত দুজন যুৱকে ব্ৰহ্মপুত্ৰত গা ধুবলৈ গৈ অকাল মৃত্যুক সাবতিব লগা হৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
